**Z Á P I S N I C A**

**zo zasadnutia obecného zastupiteľstva Obce Dražkovce**

**konaného dňa 7.2.2019 o 18.00 hod.**

**v kancelárii starostky obce Dražkovce**

Prítomní: poslanci - podľa prezenčnej listiny

starostka obce

hlavná kontrolórka obce

Hostia – obyvatelia obce: Ing. Zdenko Šalaga, p. Jozef Málik

**Program zasadnutia:**

1. Otvorenie, určenie zapisovateľa, overovateľov, voľba návrhovej komisie
2. Schválenie programu
3. Kontrola plnenia uznesení
4. Prerokovanie a schválenie otváracích hodín – ubytovanie LETKA – Tomčany letisko
5. Voľba Komisie na ochranu verejného záujmu, Stavebnej komisie, Školskej komisie, Komisie pre kultúru a šport a Komisie životného prostredia
6. Prerokovanie a schválenie prevodu majetku obce z dôvodu hodného osobitného zreteľa KN C 175/97 o výmere 169 m2 – žiadateľ Mgr. Jana Šalagová
7. Prerokovanie a schválenie spôsobu prevodu majetku obce KN C 252/18 o výmere 160 m2 – žiadatelia Ing. Stahlová Stanislava a Havrilová Katarína
8. Prerokovanie ponuky na darovanie pozemkov, darcovia – Pavol Kontsek a Pavel Valent
9. Prerokovanie a schválenie zásad odmeňovania volených predstaviteľov samosprávy
10. Prerokovanie a schválenie rokovacieho poriadku
11. Rôzne
12. Záver

**Ad 1/** Na úvod prítomných privítala a zasadnutie otvorila starostka obce p. Eva Gáborová. Konštatovala, že je prítomných 7 zo 7 poslancov, účasť je teda 100% a obecné zastupiteľstvo je uznášania schopné.

Za zapisovateľa bola určená: Ing. Anna Smereková

Za overovateľov zápisnice boli určení: p. Marek Šimko, p. Ján Štefanides

Do návrhovej komisie boli navrhnutí: Ing. Eduard Záborský, Ing. Róbert Krasnec

Starostka obce dala hlasovať o predloženom návrhu na voľbu návrhovej komisie.

Hlasovanie poslancov:

**Za:** Doc. MUDr.Branislav Kolarovszki, PhD., Ing. Róbert Krasnec. p. Jozef Sitár, p. Marek Šimko, Ing. Anna Smereková, p. Ján Štefanides , Ing. Eduard Záborský

**Proti:** 0

**Zdržal sa:** 0

**Predložený návrh na zloženie návrhovej komisie bol schválený.**

**Ad 2/** Starostka obce p. Eva Gáborová predložila návrh na schválenie programu zasadnutia uvedeného na pozvánke.

Hlasovanie poslancov:

**Za:** Doc. MUDr. Branislav Kolarovszki, PhD., Ing. Róbert Krasnec. p. Jozef Sitár, p. Marek Šimko, Ing. Anna Smereková, p. Ján Štefanides , Ing. Eduard Záborský

**Proti:** 0

**Zdržal sa:** 0

**Predložený návrh programu zasadnutia bol schválený.**

**Ad 3/** Starostka obce p. Eva Gáborová informovala o plnení uznesení zo zasadnutia OZ zo dňa 21.12.2018 týkajúceho sa preplatenia dovolenky bývalej starostky p. Viery Šalagovej.

**Preplatenie nevyčerpanej dovolenky bývalej starostky p. Viery Šalagovej bolo realizované/uskutočnené.**

**Ad 4/** Bola prerokovaná žiadosť p. Petronely Csintalanovej o schválenie otváracích hodín v zariadení „Letka – ubytovanie“ na letisku v Tomčanoch nasledovne: pondelok – sobota – od 7,00 – 12,00 hod. a v nedeľu budú mať zatvorené.

Hlasovanie poslancov:

**Za:** Doc. MUDr. Branislav Kolarovszki, PhD., Ing. Róbert Krasnec. p. Jozef Sitár, p. Marek Šimko, Ing. Anna Smereková, p. Ján Štefanides , Ing. Eduard Záborský

**Proti**: 0

**Zdržal sa:** 0

**Predložený návrh otváracích hodín bol schválený.**

**Ad 5/** Starostka po predbežnom dohovore o zložení jednotlivých komisií vyzvala poslancov – predsedov komisii, aby oboznámili prítomných o zložení a o ostatných členoch komisii. Zloženie komisií bolo jednohlasnej odsúhlasené všetkými prítomnými poslancami nasledovne:

**5.1. „Komisia na ochranu verejného záujmu“:**

Predseda komisie: Ing. Eduard Záborský

Členovia komisie: Dod. MUDr. Branislav Kolarovszki PhD., Ing. Anna Smereková

**Predložený návrh zloženia komisie bol schválený.**

**5.2. „Stavebná komisia“:**

Predseda komisie: p. Ján Štefanides

Členovia komisie: p. Jozef Sitár, Ing. Zdenko Šalaga, Mgr. Radoslava Repáňová

**Predložený návrh zloženia komisie bol schválený.**

**5.3. „Školská komisia“:**

Predseda komisie: Ing. Anna Smereková

Členovia komisie: p. Miroslava Leštinská, p. Alena Cedzová, p. Michal Vargončík

Do rady ZŠ bol zvolený: Ing. Róbert Krasnec

Do rady MŠ bola zvolená: Ing. Anna Smereková

**Predložený návrh zloženia komisie bol schválený.**

**5.4. „Komisia pre kultúru a šport“:**

Predseda komisie: Ing. Róbert Krasnec

Členovia komisie: p. Zuzana Kmeťová, p. Vladimír Pleško

**Predložený návrh zloženia komisie bol schválený.**

**5.5. „Komisia pre životné prostredie“:**

Predseda komisie: p. Marek Šimko

Členovia komisie: p. Emília Rázgová, p. Zdeno Tavač, p. Elena Lehotská

**Predložený návrh zloženia komisie bol schválený.**

**Ad 6/** Bol prerokovaný prevod majetku obce z dôvodu hodného osobitného zreteľa KN C 175/97 o výmere 169 m2 – žiadateľ Mgr. Jana Šalagová. Bola odsúhlasená predajná cena 7,- EUR za 1 m2. Zároveň padol návrh, že v budúcnosti by bolo vhodné určiť si podmienky prevodu majetku obce na základe rôznych parametrov, ako je napr. rozloha, miesto, existencia vecného bremena, potrebnosť pre obec a pod. Poslanci sa tiež dohodli, že sa zakreslia do mapy umiestnenej v priestoroch OÚ všetky obecné pozemky pre lepšiu vizualizáciu.

Následne dala starostka hlasovať o nasledovnom návrhu na uznesenie:

Obecné zastupiteľstvo  **schvaľuje v** zmysle § 9a ods. 8. písm. e/ zákona č. 138/1991 Zb. o majetku obcí v znení neskorších právnych predpisov prevod majetku obce z dôvodu hodného osobitného zreteľa a to KN-C parcely č. 175/97, trvalé trávne porasty o výmere 169 m2 nachádzajúcej sa v k.ú. Dražkovce, zapísanej na LV č.267. Dôvodom hodným osobitného zreteľa je skutočnosť, že predmetná nehnuteľnosť je pre obec nevyužiteľná a žiadateľ sa o pozemok dlhodobo stará. Budúcim nadobúdateľom nehnuteľnosti by mala byť žiadateľka Mgr. Jana Šalagová, trvale bytom Dražkovce 163. Cena za 1 m2  bola určená vo výške 7 € / m2.

Hlasovanie poslancov:

**Za:** Ing. Róbert Krasnec. p. Jozef Sitár, p. Marek Šimko, p. Ján Štefanides , Ing. Eduard Záborský

**Proti**: 0

**Zdržal sa:** Doc. MUDr. Branislav Kolarovszki PhD., Ing. Anna Smereková

**Predložený návrh na odpredaj pozemku bol schválený 3/5 väčšinou všetkých poslancov.**

**Ad 7/** Návrh na schválenie spôsobu prevodu majetku obce KN C 252/18 o výmere 160 m2 – žiadateľ Ing. Stahlová Stanislava a p. Havrilová Katarína. Podľa žiadosti je predmetný pozemok na hranici pozemkov žiadateľov a bráni priamemu prístupu na pozemky žiadateľov z verejnej komunikácie, predmetný pozemok nie je nijako ináč využívaný.

Návrh bol prerokovaný a bolo dohodnuté, že starostka Eva Gáborová preverí, či sa do zmluvy o prevode môže uviesť vecné bremeno. Zároveň sa tomu bude venovať stavebná komisia.

**Ad 8/** Ponuka na darovanie pozemkov – darcovia p. Pavol Kontsek a p. Pavel Valent. OZ sa dohodlo, že pred prijatím ponuky na darovanie pozemkov je potrebné, aby zástupcovia vlastníkov pozemkov prišli vysvetliť na zasadnutie OZ svoj zámer, čo konkrétne chcú, aby sa s danými pozemkami urobilo. Zároveň padol návrh, že je potrebné preveriť celý geometrický plán – dohodne a zabezpečí starostka Eva Gáborová.

**Ad 9/** Zásady odmeňovania poslancov OZ a členov orgánov OZ obce Dražkovce - boli predložené a bolo prerokované ich znenie. Prítomní sa jednohlasne dohodli na doplnení textu v Čl. 2, bod 4, kde sa pridá text: „alebo poslanca“ a celá veta bude znieť: ...„Mimoriadnu odmenu schvaľuje na návrh starostu obce alebo poslanca obecné zastupiteľstvo uznesením“.

Následne dala starostka hlasovať o upravenom návrhu „Zásad odmeňovania poslancov ...“

Hlasovanie poslancov:

**Za:** Ing. Róbert Krasnec. p. Jozef Sitár, p. Marek Šimko, p. Ján Štefanides , Ing. Eduard Záborský ,Doc. MUDr. Branislav Kolarovszki PhD., Ing. Anna Smereková

**Proti**: 0

**Zdržal sa:** 0

**Upravený návrh Zásad odmeňovania poslancov a volených predstaviteľov samosprávy v obci Dražkovce bol schválený.**

Upravené a konečné znenie dokumentu „Zásady odmeňovania...“ tvoria prílohu tejto zápisnice.

**Ad 10/** Rokovací poriadok OZ obce Dražkovce - bolo predložené a prerokované znenie. Prítomní sa jednohlasne dohodli na úprave a doplnení znenia textu v Čl. 3, bod 1, a to nasledovne: ..„Miestom konania zasadnutí je zvyčajne kancelária starostu obce Dražkovce. Zasadnutia obecného zastupiteľstva sa konajú zvyčajne vo štvrtok – prvý štvrtok mesiaca o 18.00 hod.“

Ďalej bola jednohlasne dohodnutá úprava a doplnenie textu v Čl. 4, bod 12., a to nasledovne: „Obyvateľ obce má právo zúčastňovať sa na zasadnutiach zastupiteľstva a vyjadrovať v nich svoj názor v samostatnom bode programu „Návrhy a pripomienky občanov“, ktoré budú zvyčajne ako 3-tí bod programu.“ Zároveň v tomto bode bude vypustená časť vety: ...., ~~ak sa na tom uznesie nadpolovičná väčšina prítomných poslancov~~“....

Následne dala starostka hlasovať o upravenom návrhu „Rokovacieho poriadku“.

Hlasovanie poslancov:

**Za:** Ing. Róbert Krasnec. p. Jozef Sitár, p. Marek Šimko, p. Ján Štefanides , Ing. Eduard Záborský ,Doc. MUDr. Branislav Kolarovszki PhD., Ing. Anna Smereková

**Proti**: 0

**Zdržal sa:** 0

**Upravený návrh Rokovacieho poriadku obecného zastupiteľstva obce Dražkovce bol schválený.**

Upravené a konečné znenie dokumentu „Rokovací poriadok OZ obce Dražkovce“ tvoria prílohu tejto zápisnice.

**Ad 11/ Rôzne:**

**11.1.:** Na zasadnutí vystúpil občan pán Jozef Málik, ktorý dal návrh na organizovanie akcii typu „jarmok“ v obci Dražkovce – bolo dohodnuté, že podá návrh na spoluprácu Komisii pre kultúru a šport.

**11.2.:** Ing. Eduard Záborský informoval o rôznych výzvach z MV, Úradu vlády SR a VÚC Žilina. Starostka zistí termíny dokedy je potrebné projekty predložiť – návrh na obnovu detského ihriska, kamerový systém.

**11.3.:** Na obecný úrad v Dražkovciach bola doručená ponuka na digitálnu pasportizáciu hrobových miest (digitálne hrobové miesta) od firmy 3Wslovakia, s.r.o. – Informačná tabuľa zosnulých a hrobových miest na cintoríne. Návrh a cenová ponuka s odhadom do cca 600 EUR bola schválená obecným zastupiteľstvom. Zároveň padol návrh, aby starostka dala do jednej zložky všetky informácie ohľadom cintorína a riešenia jeho rozšírenia.

**11.4.:** Je potrebné zorganizovať spoločné stretnutie ohľadom spolupráce s obcami Diaková a Dolný Kalník. Bolo dohodnuté, že starostka obce zorganizuje úvodné stretnutie, na ktorom sa dohodneme ako budeme ďalej spoločne riešiť problematické oblasti, ako napr. cintorín, chodník pod cintorínom, materskú školu...a pod.

**11.5.:** Návrh na výmenu starého osvetlenia za LED-kové od SSE – cenovú ponuku preverí Ing. Eduard Záborský.

**11.6.:** Starostka informovala o žiadosti na zmenu výšky financovania Súkromnej ZUŠ (p. Valúch). Treba preveriť, aké záujmové krúžky sa organizujú v škole a v škôlke. Obecné zastupiteľstvo sa vráti k predmetnej téme na nasledujúcom zasadnutí OZ.

**11.7.:** p. Marek Šimko upozornil, že je potrebné sa vrátiť k prerokovaniu uznesení, ktoré neboli doriešené v období od septembra do novembra 2018.

Na záver prítomným poďakovala za účasť a zasadanie ukončila starostka obce p. Eva Gáborová.

V Dražkovciach, dňa 11.2.2019

Zapísala: Ing. Anna Smereková .........................................................

Overili: p. Marek Šimko ...................................................................

p. Ján Štefanides ...............................................................

....................................................................

Eva Gáborová - starostka obce